Som det første land har Filippinerne nu valgt helt at lukke for deres aktiehandel tirsdag, skriver AFP.

Mange andre lande, herunder USA, her haft midlertidige lukninger, da frygten for coronavirus har ført til enorme fald på børserne, men hidtil har ingen nationer altså helt droppet at handle med aktier.

Formanden for Filippinernes aktiebørs, Ramon Monzon, har sendt en meddelelse til aktiehandlere om, at handlen tirsdag er suspenderet "indtil videre" for at imødegå præsident Rodrigo Dutertes nye regler.